Vaike Rajaste
Olen lõpetanud 1980.aastal Viljandi Kultuurikooli kultuuritöötaja/rahvatantsukollektiivi juhi erialal. Samal aastal alustasin ka oma tantsuõpetajatööd Viljandis, hakates juhendama Viljandi KEK-i segarühma.
Edasi viisid õpetajatööd Viljandi linna ja maakonna koolidesse ning Viljandi Kultuurimajja rahvatantsuansamblisse Viljandi.
2000.aastal lõpetasin kaugõppes Tallina Pedagoogikaülikooli kultuurikorraldaja eriala - tantsujuhi lisaeriala ning 2004.aastal tegin ära ka pedagoogi kutseõpingud Tallinna Pedagoogikaülikoolis.
Varasemalt töötasin Viljandi maakonna rahvakultuuri spetsialistina. Hetkel töötan Eesti Laulu ja Tantsupeo Sihtasutuses toimetajana. Ning olen XIX tantsupeo „Aja puudutus. Puudutuse aeg“ B2 segarühmade liigijuht.
Samuti juhendan kahte segarühma Pärsti vallas, Viljandi maakonnas. Aastatega on olnud palju toredaid ettevõtmisi eesti rahvatantsu alal- olen osalenud nii Viljandi maakonna pidude kui ka vabariiklike pidude lavastusmeeskondades.
Toredad on olnud Gaudeamuse lavastamine Vilniuses 1999.aastal, erinevad tantsulavastused oma tantsurühmadega.
Osaletud oma rühmadega paljudel folkloori- ja tantsufestivalidel mitmetes Euroopa riikides. Samuti on just minu tantsurühmadelt saanud alguse idee Talviste tantsupidude kohta.
Tartu Ülikooli Viljandi Kultuuriakadeemias eesti tantsu õpetades pean oluliseks selgitada ja kujundada arusaama, mis on eesti rahvatants, millised on tema erinevad tahud, millised on olnud arengud viimase 100 aasta jooksul ja miks me peame teda tundma ja hoidma - mitte keegi teine ju ei tantsi eesti rahvatantsu nii, nagu teeme seda meie ise.
Koolituste teemad
eesti rahvatantsu põhisammude õpetamine
Ullo Toomi treening
tantsukirjelduste lugemine
tantsukirjelduste koostamine
maakonna tantsupidude lavastamine
tantsukontsertide lavastamine